Zambië maan burgers in SA om op hoede te wees ná aanvalle | Maroela Media
‘n Winkel in die Pretoriase middestad gedurende die onluste verlede week. (Foto: ANA)
Die Zambiese hoë kommissaris in Pretoria het dié land se burgers hier gemaan om ekstra versigtig te wees te midde van wydverspreide aanvalle op veral buitelanders se sakeondernemings. Talle van dié winkels is die afgelope ruk geplunder.
Naomi Nyawali, verbonde aan die kommissie, het Zambiese burgers in ŉ verklaring gewaarsku om bekende brandpunte te vermy.
Dít volg nadat ŉ Zambiese burger Maandag in Germiston aan die Oos-Rand deur ŉ groep mense oorval en met ŉ skerp voorwerp in die voorkop gesteek is.
Luidens die verklaring was Daniel Lupiua (33) op pad huis toe nadat hy ŉ familielid by ŉ skool gaan aflaai het. Hy is in ŉ sogenaamde plaaslike dialek gegroet. Lupiua kon egter nie teruggroet nie en is daarna aangeval.
Volgens Nyawali het die groep Lupiua vir dood agtergelaat, maar hy is later na ŉ hospitaal in die omgewing gehaas vir mediese behandeling. Hy is tans in ŉ bestendige toestand.
“Die aanranders se motief vir die wrede aanval is nog nie vasgestel nie, maar daar word vermoed dat hy aangeval is weens die huidige vlaag van gewelddadige aanvalle op buitelanders in Suid-Afrika,” het Nyawali gesê.
Maroela Media het vroeër berig meer as 100 mense is die afgelope twee dae in hegtenis geneem ná verskeie voorvalle van geweld landswyd.
Indien ek in ‘n vreemde land so aangeval word, sou ek dadelik pad gee. Niemand wil so leef nie. Maar Zuma het mos vir die hele Afrika hiernatoe genooi met die belofte van ‘n beter lewe. Nou besef ons volk dat hulle nog minder kans het op ‘n beter lewe in die land van hulle geboorte.
Waarsku jou mense! Dis reg! Hierdie “Kanaan” is besig om erg vinnig te verander in die hel van afrika! Almal loop lig hier en ek dink dis veiliger in jou eie land.
Zambië, maan liewers julle Burger’s om huistoe te gaan…..daar waar hulle hoort.
Ek sidder om te dink as swart Suid Afrikaners hierdie goed aan hulle eie swart broers en sisters van Afrika doen, wat kan gebeure as hulle die oe begin draai op blankes, of miskien net blanke Afrikaners. Ons het al die gemors gehoor wat die EFF en BLF kwyt raak oor blankes, en vandaar vat dit net ‘n vonk.
Hulle dink glad nie hulle moet nie wonder hoekom gaan alle SA mense uit Zambia en Nigerie verban word en daar gaan nog lande volg. Dankie julle weet wie julle is julle sal van die res van Afrika verban word deur julle optrede Nigerie het klaar weer gister gese as julle ons mense aanval sal alle besighede van SA wat daar besigheid doen uitgegooi word.